

สัญญาค้ำประกันการซื้อสินค้า

สัญญาฉบับนี้ทำขึ้น ณ บริษัท ซินเน็ค (ประเทศไทย) จำกัด (มหาชน) เมื่อวันที่ 1 สิงหาคม 2558

ข้าพเจ้า นายใจดี มีสุข อายุ xx ปี

ถือบัตรประจำตัวประชาชนเลขที่ 5 5555 55555 55 5 ที่อยู่ : บ้านเลขที่ 88/8 หมู่ที่ 9 .

ตรอก/ซอย­ ประสพดี ถนน\_\_\_\_โชคดี\_\_\_ตำบล/แขวง บางสำราญ .

อำเภอ/เขต สุขดี จังหวัด กรุงเทพมหานคร รหัสไปรษณีย์ 19999 .

โทรศัพท์ 02-988-xxxx (ซึ่งต่อไปในสัญญานี้จะเรียกว่า "ผู้ค้ำประกัน") ขอทำสัญญาฉบับนี้ให้ไว้กับ บริษัท ซินเน็ค (ประเทศไทย) จำกัด (มหาชน) (ซึ่งต่อไปในสัญญานี้เรียกว่า "บริษัท") ดังมีข้อความต่อไปนี้

**ข้อ 1.** ตามที่ ห้างหุ้นส่วนจำกัด มิตรดี ซึ่งได้ซื้อสินค้าประเภทผลิตภัณฑ์คอมพิวเตอร์ หรืออุปกรณ์คอมพิวเตอร์ หรือสินค้าไอที หรือเครื่องครุภัณฑ์สาขาคอมพิวเตอร์ หรือสินค้าสมาร์ทโฟน มือถือ กับบริษัท (ซึ่งต่อไปในสัญญานี้จะเรียกว่า "ลูกหนี้") และจะต้องชำระหนี้ค่าสินค้าดังกล่าว รวมถึงจะปฏิบัติตามเงื่อนไขของการซื้อสินค้าตามที่บริษัทกำหนดไว้นั้น ผู้ค้ำประกันตกลงยินยอมเข้า ค้ำประกันหนี้ประเภทซื้อขาย และมูลหนี้ของลูกหนี้ ตามที่ได้ระบุไว้ในข้อ 2.ตลอดระยะเวลาที่ลูกหนี้ซื้อสินค้าของบริษัท **ในวงเงินสูงสุดรวมไม่เกินจำนวน XXXXX บาท( XXXXXX )**

**ข้อ 2.** ในกรณีลูกหนี้ผิดนัดไม่ชำระหนี้ หรือมีหนี้สินล้นพ้นตัว หรือถูกศาลสั่งฟื้นฟูกิจการ หรือถูกศาลสั่งพิทักษ์ทรัพย์ หรือล้มละลาย หรือตาย หรือตกเป็นผู้ไร้ความสามารถ หรือเป็นผู้เสมือนไร้ความสามารถ หรือเป็นผู้สาบสูญ หรือไปเสียจากถิ่นที่อยู่หาตัวไม่พบ หรือผิดข้อตกลง หรือกระทำการใดๆ เป็นเหตุให้บริษัทไม่ได้รับชำระหนี้ไม่ว่าทั้งหมด หรือบางส่วนในมูลหนี้อันเกิดจากการซื้อสินค้าของบริษัท หรือหนังสือ รับสภาพหนี้ และ/หรือบันทึกข้อตกลงใดๆ ซึ่งเกี่ยวข้อง หรือเกี่ยวเนื่องกับการซื้อขายสินค้าของบริษัทได้ทำขึ้นไว้กับบริษัทอยู่ก่อนแล้ว หรือในขณะที่ทำสัญญานี้ หรือที่จะได้ทำขึ้นใหม่ หรือที่จะเปลี่ยนแปลงต่อไปในภายหน้า (ซึ่งต่อไปในสัญญานี้จะรวมเรียกว่า "การซื้อขายสินค้า") ผู้ค้ำประกันตกลงยินยอมรับผิดในมูลหนี้การซื้อสินค้าของลูกหนี้ และสัญญาอื่นๆ ซึ่งเกี่ยวข้อง หรือเกี่ยวเนื่องกับการซื้อสินค้า ในบรรดาภาระหนี้สินทั้งหมดที่ลูกหนี้ได้ก่อให้เกิดขึ้นก่อน หรือขณะวันที่ทำสัญญานี้ หรือที่จะได้ก่อขึ้นต่อไปในภายหน้า ในวงเงินตามที่ได้ระบุไว้ในข้อ 1. รวมทั้ง ดอกเบี้ย ค่าฤชาธรรมเนียม ค่าสินไหมทดแทน ค่าเสียหาย ค่าใช้จ่ายต่างๆ ในการติดตามทวงถามให้ชำระหนี้ ค่าทนายความ ค่าใช้จ่ายในชั้นบังคับคดี ตลอดจน ค่าภาระติดพันต่างๆ และค่าใช้จ่ายอื่นๆ (หากมี) ทุกประการ

**ข้อ 3.** ในกรณีบรรดาความเสียหาย หรือหนี้สินใดๆที่ลูกหนี้ได้ก่อขึ้นตามข้อ 2. อันเนื่องมาจากความสำคัญผิด หรือเพราะด้วยความเป็นบุคคลไร้ความสามารถ โดยผู้ค้ำประกันจะได้ทราบถึงเหตุดังกล่าวหรือไม่ก็ตาม ผู้ค้ำประกันยังคงต้องรับผิดตามสัญญานี้ทั้งหมดอยู่ต่อไป โดยผู้ค้ำประกันจะไม่อ้างเหตุดังกล่าวขึ้นเป็นข้อต่อสู้เพื่อให้ตนหลุดพ้นจากความรับผิดตามสัญญานี้

ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ผู้ค้ำประกัน

( นายใจดี มีสุข )



**ข้อ 4.** ในกรณีที่บริษัทได้กระทำอย่างใดอย่างหนึ่ง เป็นเหตุให้ผู้ค้ำประกันไม่อาจเข้ารับช่วงได้ทั้งหมดหรือแต่บางส่วนในสิทธิใดๆ ก็ดี จำนองก็ดี จำนำก็ดี และบุริมสิทธิ ซึ่งลูกหนี้ หรือบุคคลอื่นใดก็ตามได้ให้ไว้แก่บริษัทแต่ก่อน หรือในขณะ หรือหลังจากวันที่ทำสัญญาค้ำประกันฉบับนี้ ผู้ค้ำประกันยังคงต้องรับผิดตามสัญญานี้ทั้งหมดอยู่ต่อไป

**ข้อ 5.** ในกรณีที่ผู้ค้ำประกันมีการเปลี่ยนแปลง หรือโยกย้ายภูมิลำเนา หรือที่อยู่อาศัย หรือสถานที่ทำงานผู้ค้ำประกันจะต้องแจ้งเป็นหนังสือให้บริษัททราบถึงภูมิลำเนา หรือที่อยู่อาศัย หรือสถานที่ทำงานแห่งใหม่ โดยพลันด้วย

**ข้อ 6.** บรรดาเอกสาร จดหมาย หรือหนังสือติดต่อ บอกกล่าว ทวงถาม หรือหนังสือใดๆ ที่บริษัทได้ส่งให้แก่ผู้ค้ำประกันไม่ว่าจะส่งทางไปรษณีย์ลงทะเบียน หรือไม่ลงทะเบียน หรือให้คนนำไปส่งเองก็ดี ถ้าได้ส่งไปยังสถานที่ของผู้ค้ำประกันตามที่ได้ระบุไว้ข้างต้นของสัญญานี้แล้ว ให้ถือว่าได้ส่งให้แก่ผู้ค้ำประกันโดยชอบแล้วไม่ว่าจะมีผู้รับไว้หรือไม่ก็ตาม และแม้หากว่าส่งให้ไม่ได้ เพราะสถานที่ดังกล่าวเปลี่ยนแปลงไป หรือผู้ค้ำประกันมิได้แจ้งการเปลี่ยนแปลงเป็นหนังสือต่อบริษัทก็ดี หรือเพราะหาสถานที่ที่ระบุไว้ข้างต้นไม่พบก็ดี ให้ถือว่า ผู้ค้ำประกัน ได้รับทราบหนังสือดังกล่าวเรียบร้อยแล้ว

**ข้อ 7.** ถ้าส่วนใดส่วนหนึ่งของสัญญานี้เป็นโมฆะ หรือไม่สมบูรณ์ คู่สัญญาตกลงให้ถือว่าโมฆะ หรือไม่สมบูรณ์เฉพาะส่วนนั้นเท่านั้น และให้ถือว่าส่วนอื่นของสัญญาที่สมบูรณ์แยกออกจากส่วนที่เป็นโมฆะ หรือ ไม่สมบูรณ์นั้น ยังคงมีผลใช้บังคับได้ต่อไป

เพื่อเป็นหลักฐาน ผู้ค้ำประกันจึงได้ลงลายมือชื่อไว้เป็นสำคัญต่อหน้าพยาน

ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ผู้ค้ำประกัน

( นายใจดี มีสุข )

ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_พยาน ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_พยาน

( ชื่อและนามสกุล พยาน ฝ่ายผู้ค้ำประกัน ) ( ชื่อและนามสกุล พยาน ฝ่ายขายบริษัท)